**GRAD PULA-POLA**

**UPRAVNI ODJEL ZA FINANCIJE I GOSPODARSTVO**

Sukladno članku 29., a u svezi s člankom 19. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 4/18 i 112/19), uz prethodnu suglasnost gradonačelnika Grada Pula-Pola, službenica ovlaštena za obavljanje poslova pročelnika Upravnog odjela za financije i gospodarstvo Grada Pula-Pola raspisala je oglas objavljen dana 22.09.2021. godine na oglasnoj ploči Hrvatskog zavoda za zapošljavanje, Područni ured Pula i web stranicama Grada Pula-Pola za radno mjesto:

* **viši referent za gradske prihode– 1 izvršitelj/ica na određeno vrijeme radi obavljanja poslova čiji se opseg privremeno povećao**

pa se sukladno navedenom daju sljedeće:

**OBAVIJESTI I UPUTE**

**Opis poslova radnog mjesta:**

* vodi analitičku evidenciju zaduženja i naplate prihoda Grada i naknade za uređenje voda,
* obavlja sve poslove knjiženja, zaduživanja, usklađenja, kontrole i evidentiranja podataka po zaduženjima obveznika prihoda Grada,
* vodi brigu o pravodobnosti knjiženja poslovnih događaja,
* dostavlja opomene dužnicima, priprema dokumentaciju za prisilnu naplatu odnosno utuživanje,
* poduzima radnje vezano za pravovremenu naplatu potraživanja,
* vrši usklađivanje s financijskim knjigovodstvom,
* izrađuje izvještaje o stanju zaduženja i naplate prihoda,
* vodi i ažurira evidencije iz djelokruga rada Upravnog odjela,
* izdaje potvrde o činjenicama o kojima vodi evidencije,
* obavlja ostale poslove po nalogu pročelnika, pomoćnika pročelnika i voditelja odsjeka.

**Podaci o plaći:**

Podaci o plaći navedenog radnog mjesta propisani su Odlukom o koeficijentima za obračun plaće službenika i namještenika, Klasa: 023-01/10-01/1083, Urbroj: 2168/01-02-01-0235-10-4 od 24. rujna 2010. godine i Odlukom o izmjeni i dopuni Odluke o koeficijentima za obračun plaće službenika i namještenika Klasa: 023-01/13-01/1255, Urbroj: 2168/01-02-01-0243-13-3 od 12. prosinca 2013. godine. Slijedom toga, plaću radnog mjesta višeg referenta za gradske prihode čini umnožak koeficijenta radnog mjesta 1,60 i osnovice za izračun plaće (iznos osnovice je 4.708,62 kn, bruto) uvećan za 0,5 % za svaku navršenu godinu radnog staža.

1. **TESTIRANJE KANDIDATA**

**Testiranje kandidata:**

Testiranje kandidata sastoji se od provjere znanja, sposobnosti i vještina bitnih za obavljanje poslova radnog mjesta na koje se kandidat prima - pismeni test.

**Pravni izvori za pripremanje kandidata za testiranje:**

Pitanja kojima se testira provjera znanja, sposobnosti i vještina bitnih za obavljanje poslova radnog mjesta na koje se kandidat prima temelje se na sljedećim propisima:

1. Zakon o lokalnoj i područnoj (regionalnoj) samoupravi («Narodne novine» broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20);
2. Odluka o komunalnoj naknadi ("Službene novine" Grada Pule broj 21/18, 03/19 i 04/20);
3. Zakon o proračunu («Narodne novine» broj 87/08, 136/12, 15/15).

**Pravila testiranja:**

1. Po dolasku na testiranje od kandidata će biti zatražena odgovarajuća identifikacijska isprava radi utvrđivanja identiteta.
2. Za vrijeme provjere znanja i sposobnosti nije dopušteno: korištenje literature, bilješki, mobitela, napuštati prostorije u kojoj se obavlja provjera, razgovarati ili na drugi način ometati ostale kandidate.
3. Nakon uvodnih radnji, započinje testiranje na način da će kandidatima biti podijeljena pitanja za provjeru znanja i sposobnosti za obavljanje poslova radnog mjesta za kojeg se kandidat prijavio.
4. Za provjeru znanja i sposobnosti testiranjem dodjeljuje se od 1 do 10 bodova.
5. Smatra se da je kandidat položio test ako je od provjere navedene u točki 4. postigao najmanje 50% ukupnog broja bodova.
6. **INTERVJU**
7. Razgovor (intervju) se provodi samo s onim kandidatima koji su ostvarili 50% i više broja bodova na testiranju.
8. Povjerenstvo za provedbu postupka oglasa kroz razgovor (intervju) sa kandidatima utvrđuje interese, ciljeve i motivaciju kandidata za rad. Rezultati razgovora (intervjua) boduju se od 1 do 10 bodova.

Ukupan broj bodova kojeg kandidat može postići testiranjem i intervjuom je 20.

Nakon provedenog postupka, Povjerenstvo za provedbu postupka oglasa utvrđuje rang listu kandidata prema ukupnom broju ostvarenih bodova te dostavlja službenici ovlaštenoj za obavljanje poslova pročelnika Upravnog odjela za financije i gospodarstvo Grada Pula-Pola rang listu kandidata i izvješće o provedenom postupku koje potpisuju svi članovi Povjerenstva za provedbu postupka oglasa.

Izabrani kandidat, po obavijesti o izboru, dostavlja uvjerenje o zdravstvenoj sposobnosti za obavljanje poslova radnog mjesta, a prije donošenja Rješenja o prijmu u službu.

Službenica ovlaštena za obavljanje poslova pročelnika Upravnog odjela za financije i gospodarstvo Pula-Pola donosi Rješenje o prijmu u službu koje se dostavlja svim kandidatima koji su se prijavili na oglas i pristupili pisanom testiranju.

Kandidat koji nije zadovoljan Rješenjem o prijmu u službu izabranog kandidata, ima pravo podnijeti žalbu gradonačelniku Grada Pula-Pola u roku od 15 dana od dana dostave rješenja.

**POZIV ZA TESTIRANJE BIT ĆE OBJAVLJEN NAJMANJE 5 DANA PRIJE TESTIRANJA, NA WEB-STRANICI GRADA PULE I NA OGLASNOJ PLOČI UPRAVNOG ODJELA ZA FINANCIJE I GOSPODARSTVO**

 **GRAD PULA-POLA**

**UPRAVNI ODJEL ZA FINANCIJE I GOSPODARSTVO**